CELEX: E2006C0394
Language: lt
Date: 1165968000000
Title: 2006 m. gruodžio 13 d. ELPA priežiūros institucijos sprendimas Nr. 394/06/COL, kuriuo patvirtinamas Norvegijos pateiktas atnaujintas visų žuvų pašalinimo iš infekcine lašišų anemija (ILA) užkrėstų Norvegijos ūkių planas

24.5.2007   
            
            
               LT
            
            
               Europos Sąjungos oficialusis leidinys
            
            
               L 132/36
            
         ELPA PRIEŽIŪROS INSTITUCIJOS SPRENDIMAS
   
   Nr. 394/06/COL
   2006 m. gruodžio 13 d.
   kuriuo patvirtinamas Norvegijos pateiktas atnaujintas visų žuvų pašalinimo iš infekcine lašišų anemija (ILA) užkrėstų Norvegijos ūkių planas
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (toliau – EEE susitarimas), ypač į jo 109 straipsnį ir 1 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   ATSIŽVELGDAMA į EEE susitarimo I priedo I skyriaus 3.1.7 punkte nurodytą aktą, 1993 m. birželio 24 d. Tarybos direktyva 93/53/EEB, nustatanti minimalias Bendrijos tam tikrų žuvų ligų kontrolės priemones, su pakeitimais, suderintą su EEE susitarimu 1 protokolu, ypač į to akto 6 straipsnio a dalies pirmą įtrauką,
   ATSIŽVELGDAMA į 2004 m. liepos 14 d. ELPA priežiūros institucijos sprendimą Nr. 196/04/COL, kuriuo narei, konkrečiai atsakančiai už laisvą prekių judėjimą, suteikiama teisė priimti sprendimus ir nustatyti priemones, ypač į jo 1 punktą,
   KADANGI akto 6 straipsnio a dalies pirmoje įtraukoje numatyta, kad siekiant kontroliuoti infekcinės lašišų anemijos (ILA) protrūkį, visos žuvys užkrėstame ūkyje pašalinamos pagal oficialios tarnybos parengtą ir ELPA priežiūros institucijos (toliau – Institucija) patvirtintą planą,
   KADANGI EEE susitarimo I priedo I skyriaus 3.2.29 punkte nurodytame akte, 2003 m. birželio 13 d. Komisijos sprendimas 2003/466/EB dėl zonavimo ir savanoriškos priežiūros, vykdomos, įtarus arba patvirtinus infekcinės lašišų anemijos (ILA) buvimą, kriterijų nustatymo, nustatyti mėginių ėmimo planai, ILA aptikimo ir patvirtinimo diagnostiniai metodai ir zonavimo ir savanoriškos priežiūros, vykdomos, įtarus arba patvirtinus ILA, kriterijai,
   KADANGI Institucija 2004 m. rugsėjo 9 d. Sprendimu Nr. 226/04/COL patvirtino Norvegijos pateiktą visų žuvų pašalinimo iš infekcine lašišų anemija (ILA) užkrėstų Norvegijos ūkių planą,
   KADANGI 2006 m. kovo 21 d. raštu Norvegija paprašė Institucijos patvirtinti tam tikrus visų žuvų pašalinimo iš infekcine lašišų anemija užkrėstų Norvegijos ūkių plano, patvirtinto 2004 m. rugsėjo 9 d. Institucijos sprendimu Nr. 226/04/COL, pakeitimus,
   KADANGI ELPA priežiūros institucija, glaudžiai bendradarbiaudama su Europos Bendrijų Komisija, išnagrinėjo siūlomus Norvegijos pateikto plano pakeitimus, atsižvelgdama į turimus duomenis mokslo ir technikos srityse,
   KADANGI žuvys šalinamos tokiu būdu, kuriuo būtų užkirstas kelias tolesniam ligos plitimui kituose ūkiuose ir laukinėse šiai infekcijai imliose populiacijose,
   KADANGI žuvys turi būti šalinamos remiantis tolesnio ligos plitimo rizikos konkrečių atvejų analize, įskaitant ligos protrūkio rimtumo ir kitų aplinkybių, turinčių poveikio rizikai, analizę, ir atsižvelgiant į dabartinę praktinę patirtį bei turimus mokslinius duomenis,
   KADANGI išnagrinėjus siūlomus Norvegijos plano pakeitimus, matyti, jog jie atitinka tokiam planui keliamus reikalavimus ir todėl turi būti patvirtinti,
   KADANGI ELPA priežiūros institucija Sprendimu Nr. 314/06/COL perdavė šį klausimą ELPA priežiūros institucijai padedančiam ELPA veterinarijos komitetui,
   KADANGI ELPA priežiūros institucijai padedančiam ELPA veterinarijos komitetui pasiūlius ir siekiant užtikrinti teisinį aiškumą, šis sprendimas turi būti papildytas nauju punktu, kuriame nurodoma, kad panaikinamas 2004 m. rugsėjo 9 d. Institucijos sprendimas Nr. 226/04/COL,
   KADANGI šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   
               1)
            
            
               Tvirtinamas Norvegijos pateiktas atnaujintas visų žuvų pašalinimo iš infekcine lašišų anemija (ILA) užkrėstų Norvegijos ūkių planas.
            
         
               2)
            
            
               Panaikinamas 2004 m. rugsėjo 9 d. ELPA priežiūros institucijos sprendimas Nr. 226/04/COL, patvirtinantis Norvegijos pateiktą visų žuvų pašalinimo iš infekcine lašišų anemija (ILA) užkrėstų Norvegijos ūkių planą.
            
         
               3)
            
            
               Šis sprendimas įsigalioja 2006 m. gruodžio 13 d.
            
         
               4)
            
            
               Šis sprendimas skirtas Norvegijai.
            
         
               5)
            
            
               Šio sprendimo tekstas anglų kalba yra autentiškas.
            
         
      Priimta Briuselyje, 2006 m. gruodžio 13 d.
      
         
            ELPA priežiūros institucijos vardu
         
         Kristján Andri STEFÁNSSON
         
         
            Kolegijos narys
         
         Niels FENGER
         
         
            Direktorius